Борис Младенов-Young
Докараха болна старица с линейка…

chitanka.info

Истински случай

Докараха болна старица с линейка,

        приехме я, помня, по пладне,

съсухрена, крехка… прекършена вейка,

        с уста да я духнеш, ще падне.

Едва бе в кушетката тя настанена,

        синът и снаха й бездушно

й връчиха лист в покъртителна сцена

        и тя го подписа радушно.

Към банката хукнаха те — срамна гледка,

        от съвест човешка лишени,

да теглят парите от нейната сметка,

        с гладуване, с мъки спестени.

На другия ден не дойдоха при нея,

        ни после… — ненужна бе вече;

Тя майката, всичко отдала, закрея,

        но упрек към тях не изрече.

Престана да пие вода, да се храни,

        въздишаше само… Причина

не бе болестта й, душевните рани

        я смазаха. И се спомина!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.